# Érdekességek a Forma-1 világából

## Története

### A kezdetek:

A Forma-1 gyökerei egészen a 20. század első éveiig vezethetők vissza, az autóversenyzés bölcsőjébe, Franciaországba. Az első nagydíjat, grand prix-t 1906-ban rendezték, a Renault-t vezető győztes pedig nem volt más, mint a magyar Szisz Ferenc.

### A Forma-1 születése:

Már a 30-as években felmerült a grand prix-k világbajnokságba való szervezése, de a második világháború közbeszólt, így az európai autóversenyzés csak a 40-es évek végén éledt újra. Az első bajnoki idényt pedig 1950-ben rendezték, a legelső futam a silverstone-i Brit Nagydíj volt.

### A Forma-1 aranykora:

Az F1-be 1977-ben belépő Renault hozta a sportág következő nagy újítását. A francia gyártó turbómotorjai kezdetben ugyan siralmasan megbízhatatlanok voltak, de a technológia elterjedt és egy évtizedig uralta a száguldó cirkuszt, az erőforrások az egészen elképesztő, 1000 lóerő feletti teljesítményt is hozták. Manapság talán az 1980-as évekre tekintenek legtöbben aranykorként, amikor Nelson Piquet, Alain Prost, Nigel Mansell, Ayrton Senna küzdött a Brabham, a McLaren, a Lotus és a Williams autóiban ülve.

### A '90-es évek:

A Forma-1-ben tulajdonképpen csak Mansell '92-es révbe érése, Prost '93-as visszavonulása és Senna '94-es halála zárta le végleg a 80-as éveket, ezután emelkedtek fel a korszak új sztárjai.

### Napjaink:

A Ferrari és Schumacher totálisan uralta a 2000-es évtized elejét, öt éven keresztül minden bajnoki címet begyűjtött. A Renault és Fernando Alonso 2005-2006-ban törte meg a sorozatot, a főszerep ezután már a következő generációé, napjaink sztárjaié lett.

### Legtöbb nagydíj

1. Rubens Barrichello (326)
2. Kimi Räikkönen (315)
3. Fernando Alonso (314)
4. Jenson Button (309)
5. Michael Schumacher (308)
6. Felipe Massa (272)

### Legtöbb megnyert futam

1. Michael Schumacher (91)
2. Lewis Hamilton (84)
3. Sebastian Vettel (53)
4. Alain Prost (51)
5. Ayrton Senna (41)
6. Fernando Alonso (32)

### Bajnoki címek

1. Michael Schumacher (7)
2. Lewis Hamilton (6)
3. Juan Manuel Fangio (5)
4. Alain Prost (4)
   Sebastian Vettel (4)

### Csapat bajnoki címek

1. Ferrari (16)
2. Williams (9)
3. McLaren (8)
4. Lotus (7)
5. Mercedes (6)
6. Red Bull (4)

### Legfiatalabb versenyző

Max Verstappen 2015-ben 17 éves és 166 napos korában indult az Osztrák nagydíjon.

### Legidősebb versenyző

Louis Chiron 58 évesen és 288 naposan állt rajthoz 1958-ban Monacoban.

### Legtöbb Grand Prix

1950 óta a legtöbb versenyt az olaszországi Monzában rendezték.

## Átlagsebesség számítás

Pálya
1 kör ideje (másodpercben)
Átlagsebesség